ঘুষ নেয়ার অভিযোগ নাজমুল হুদা ও স্ত্রীর বিরুদ্ধে মামলা চলবে
সাবেক মন্ত্রী ব্যারিস্টার নাজমুল হুদা ও তার স্ত্রী সিগমা হুদার বিরুদ্ধে দুর্নীতি দমন কমিশনের (দুদক) করা একটি মামলা বাতিলের আবেদন খারিজ করে দিয়েছেন হাইকোর্ট। বুধবার বিচারপতি ওবায়দুল হাসান ও বিচারপতি একেএম জহিরুল হকের সমন্বয়ে গঠিত বেঞ্চ এ রায় দেন।







১০ ফেব্র“য়ারি থেকে এ মামলায় বিচারিক আদালতে সাক্ষ্যগ্রহণের জন্য দিন ঠিক রয়েছে। এ রায়ের ফলে বিচারিক আদালতে মামলা চলতে আইনগত কোনো বাধা নেই বলে জানিয়েছেন দুদকের আইনজীবী। আদালতে দুদকের পক্ষে ছিলেন আইনজীবী খুরশীদ আলম খান। আবেদনের পক্ষে ব্যারিস্টার নাজমুল হুদা নিজেই শুনানি করেন।




আবেদন খারিজের বিষয়টি নিশ্চিত করে খুরশীদ আলম খান বলেন, ২০০৮ সালের ১৮ জুন রাজধানীর মতিঝিল থানায় নাজমুল হুদা ও তার স্ত্রীর বিরুদ্ধে যমুনা বহুমুখী সেতু পরিচালনা ও রক্ষণাবেক্ষণের জন্য ঠিকাদারি প্রতিষ্ঠান মার্গারেট ওয়ান লিমিটেডের কাছ থেকে ঘুষ নেয়ার অভিযোগে মামলাটি করে দুদক। পরে তার আবেদনের পরিপ্রেক্ষিতে ২০১৬ সালে হাইকোর্ট মামলাটি বাতিল করেন। এর বিরুদ্ধে দুদক আপিল বিভাগে আবেদন করে। ২০১৭ সালের ৭ জুন আপিল বিভাগ হাইকোর্টের ওই সিদ্ধান্ত বাতিল ঘোষণা করেন। পরে এ মামলায় চার্জশিট দেয়ার পর অভিযোগ গঠন করেন আদালত।

সাবেক মন্ত্রী ব্যারিস্টার নাজমুল হুদা ও তার স্ত্রী সিগমা হুদার বিরুদ্ধে দুর্নীতি দমন কমিশনের (দুদক) করা একটি মামলা বাতিলের আবেদন খারিজ করে দিয়েছেন হাইকোর্ট। বুধবার বিচারপতি ওবায়দুল হাসান ও বিচারপতি একেএম জহিরুল হকের সমন্বয়ে গঠিত বেঞ্চ এ রায় দেন।